При изпълнението на букви с размери над 2 метра от листов материал като плексиглас или поликарбонат, обикновено се появяват някои проблеми със здравината на конструкцията, предимно с тази на лицето. Заради размера на плексигласа, който е фиксиран и доста по-малък от размера на буквата, се налага материалът за лицето да се снажда. Около мястото на образуваната фуга, плексигласът се свива и разширява от температурните разлики и тя започва да се отваря. Следствие на този проблем се образува така нареченият „корем“. Когато започнат да навлизат прах и вода, добрият външен вид на обемните букви се разваля. По-опасното е, че електрическата инсталация може да бъде повредена. Един от най-сериозните проблеми e силният вятър, който лесно прониква през образувалата се фуга и силно издърпва плексигласовия лист от конструкцията. Лицето на обемните букви може дори да бъде извадено от профилите при по-силен и продължителен напор на вятъра.